أفلاطون (ب لّاتينية Plato) (ب ليونانية Πλάτων) (مزيود ف 427 ق.م - مات ف 347 ق.م) هوّا أرستوكليس بن أرستون، فيلسوف يوناني كلاسيكي، رياضياتي، ؤ كاتب ديال عدد من لحوارات لفلسفية، ؤ كايتعتابر مؤسس د لأكاديمية د أتينا لّي هيّا أول معهد د تّعليم لعالي ف لعالام. لأستاد ديالو كان هوّا سقراط ؤ تّلميد ديالو أرسطو. أفلاطون كيتعتابر مؤسس ديال لفلسفة لغربية، ؤ ماشي مبالغة يلا ݣلنا بلي لفلسفة لغربية ف أغلبيتها هيّا ملاحضات علا لهامش ديال فلسفة أفلاطون. ؤ هوّا واحد من أكتر نّاس لّي أترو ف تّاريخ د لبشرية، ؤ لخدمة ديالو، عكس ديال لفلاسفة لّي كانو ف لعصر ديالو، وصلاتنا كاملة علا مدى ديال 2400 عام، مي شّعبية ديالها طلعات ؤ نزلات علا حساب لفترات تّاريخية. أفلاطون تأتر بزاف ب أفكار سقراط ؤ سيرتو تأتر ب إعدامو لّي كان فيه مضلوم. "Most Famous People of the Last 6,000 Years". نيويورك تايمز (بنڭليزية). 14 مارس 2014. "Stanford Encyclopedia of Philosophy, Plato" (بنڭليزية).